El Principat d’Andorra té un clima mediterrani d’alta muntanya, amb uns estius temperats i uns hiverns llargs i freds. La temperatura mínima mitjana anual oscil·la entre els 4,1 °C de Sant Julià de Lòria (940 m) i els -3,2 °C del pic de Comapedrosa (2.942 m) i la màxima, entre els 17,1 °C i els 2,1 °C , respectivament. Pel que fa a les precipitacions, en general són abundants a la primavera i l’estiu i es poden allargar fins a la tardor. L’hivern és menys plujós, llevat de les parts altes i de vessant nord, exposades als fronts procedents de l’Atlàntic, que són els que provoquen les nevades més significatives.
Consulta la previsió meteorològica en aquest enllaç.